Ericu950/Stoicheia-meter-silver huggingface dataset:
ἱκέται δ εἰσὶν οἱ κ αλοκἀγαθίας ἐρῶντες , οἷς ἀρύτεσθαι θέμις ἀπὸ τῶν ἱερωτάτων πηγῶν διψῶσι σοφίας .
τὰ μὲν οὖν δείγματα τῆς τοῦ νομοθέτου φιλανθρωπίας καὶ κοινωνίας , ᾗ ἐχρήσατο καὶ δι εὐμοιρίαν φύσεως ἀγαθῆς κ ἀκ τῆς τῶν ἱερῶν λογίων ὑφηγήσεως , μεμήνυται .
λεκτέον δὲ ἃ καὶ τοῖς ἔπειτα διετάξατο , εἰ καὶ μὴ πάντα  οὐ γὰρ ῥᾴδιον  , τὰ γοῦν ἀγχίσπορα καὶ ἐγγυτάτω τῶν ἐκείνου βουλευμάτων 0 1 .
τὸ γὰρ ἐπιεικὲς καὶ ἥμερον οὐκ ἐν ταῖς πρὸς ἀνθρώπους αὐτὸ μόνον ἱδρύεται κοινωνίαις , ἀλλ  ἐπιδαψιλευόμενος ἀναχεῖ πλουσίως αὐτὸ καὶ τείνει πρός τε τὰς τῶν ἀλόγων ζῴων φύσεις καὶ πρὸς τὰς τῶν ἡμέρων δένδρων ἰδέας .
ἃ δὲ περὶ ἑκάστων ἐνομοθέτησε , λεκτέον ἐν μέρει τὴν ἀρχὴν ποιησάμενον ἀπ  ἀνθρώπων .
ἀπαγορεύει τοίνυν ἀδελφῷ δανείζειν , ἀδελφὸν ὀνομάζων οὐ μόνον τὸν ἐκ τῶν αὐτῶν φύντα γονέων , ἀλλὰ καὶ ὃς ἂν ἀστὸς καὶ ὁμόφυλος ᾖ , τόκους ἐπὶ χρήμασιν οὐ δικαιῶν ἐκλέγειν ὡς ἀπὸ θρεμμάτων ἔγγονα 0 .
καὶ προτρέπει μὴ διὰ τοῦτ ἀναδύεσθαι καὶ συμβάλλειν ὀκνηρότερον , ἀλλ ἀνειμέναις χερσὶ καὶ γνώμαις μάλιστα μὲν χαρίζεσθαι τοῖς δεομένοις , λογιζομένους ὅτι καὶ ἡ χάρις τρόπον τινὰ δάνειόν ἐστιν , ἀποδοθησόμενον ἐν καιρῷ βελτίονι ἄνευ ἀνάγκης ἑκουσίῳ διαθέσει τοῦ λαβόντος , εἰ δὲ μὴ βούλοιντο δωρεῖσθαι , κιχράναι γοῦν ἑτοιμότατα καὶ προθυμότατα , μηδὲν ἔξω τῶν ἀρχαίων ἀποληψομένους .
οὕτως γὰρ οὔθ  οἱ πένητες ἔμελλον ἀπορώτεροι γίνεσθαι , πλείονα ὧν ἔλαβον εἰσφέρειν ἀναγκαζόμενοι , οὔ θ οἱ συμβάλλοντες ἀδικεῖσθαι , ἃ προήκαντο μόνα κομιζόμενοι ·
καίτοι γε οὐ μόνα 0 ·
σὺν γὰρ τοῖς ἀρχαίοις ἀντὶ τόκων οὓς λαβεῖν οὐκ ἠξίωσαν ἐπεισφέρονται τὰ κάλλιστα καὶ τιμιώτατα τῶν ἐν ἀνθρώποις , ἡμερότητα , κοινωνίαν , χρηστότητα , μεγαλόνοιαν , εὐφημίαν , εὔκλειαν ·
οἷς τίς κτῆσις ἐφάμιλλος 0 ;
ἀπορώτατος μὲν οὖν καὶ ὁ μέγας βασιλεὺς ἀναφανεῖται κατὰ σύγκρισιν μιᾶς ἀρετῆς ·
τοῦ μὲν γὰρ ὁ πλοῦτος ἄψυχος ἐν ταμείοις καὶ μυχοῖς γῆς κατορωρυγμένος , ἀρετῆς δ ἐν ψυχῆς τῷ ἡγεμονικῷ 0 1 ·
μεταποιεῖται δὲ αὐτοῦ καὶ τὸ καθαρώτατον τῆς οὐσίας , οὐρανός , καὶ ὁ γεννητὴς τῶν συμπάντων θεός .
ἔτι τοίνυν τὴν ὀβολοστατῶν καὶ τοκογλύφων εὔπορον ἀπορίαν ἐν λόγῳ θετέον τῶν πολυχρύσων δοκούντων εἶναι βασιλέων οὐ δ ὄναρ ἑωρακότων τὸν βλέποντα πλοῦτον ;
εἰσὶ δ οἳ τοσαύτῃ κέχρηνται μοχθηρίας ὑπερβολῇ , ὥστε οὐκ ἔχοντες ἀργύριον τροφὰς δανείζουσιν ὡς πλείους ὧν ἔδοσαν αὖθις κομιζόμενοι .
ταχύ γ ἂν οὗτοι μεταιτοῦσιν ἔρανον παράσχοιεν λιμὸν ἐν εὐθηνίᾳ καὶ εὐετηρίᾳ κατασκευάζοντες καὶ τὴν ἀθλίων ἀνθρώπων γαστρὸς ἔνδειαν προσοδευόμενοι καὶ μόνον οὐκ ἐπὶ τρυτάνης ἱστάντες σιτία καὶ ποτά , μὴ καθέλκῃ ῥοπή .
τοῖς οὖν μεθέξουσι τῆς καθ αὑτὸν ἱερᾶς πολιτείας ἀναγκαίως παραγγέλλει τὰς ἰδέας τῶν τοιούτων πόρων ἐκτρέπεσθαι ·
δουλοπρεποῦς γὰρ καὶ σφόδρα ἀνελευθέρου ψυχῆς τὰ ἐπιτηδεύματα μεταβεβληκυίας εἰς ἀγριότητα καὶ θηρίων φύσιν 0 .
ἕν τι τῶν εἰς φιλανθρωπίαν τεινόντων παράγγελμα κ ἀκεῖνο διατάττεται , μισθὸν πένητος αὐθημερὸν ἀποδιδόναι , οὐ μόνον ὅτι τὴν χρείαν ἐφ ἣν παρελήφθη παρασχόντα δίκαιον ἦν τὸν ἐπὶ τῇ ὑπηρεσίᾳ μισθὸν ἀνυπερθέτως ἀπολαβεῖν , ἀλλ ὅτι καί , ὡς εἶπόν τινες , ἐφημερόβιος ὢν ὁ χειροτέχνης ἢ ἀχθοφόρος , ὅλῳ τῷ σώματι κακοπαθῶν ὑποζυγίου τρόπον , ἐπὶ τῷ μισθῷ τέθειται τὴν ἐλπίδα ·
ὃν εἰ μὲν εὐθὺς κομίσαιτο , γήθει καὶ ῥώννυται πρὸς τὴν ἐπιοῦσαν προθυμίᾳ διπλασίονι ἐργασόμενος , εἰ δὲ μὴ κομίσαιτο , πρὸς τῷ σφόδρα ἄχθεσθαι καὶ τοὺς τόνους ὑπὸ λύπης ἐκλυθεὶς ἀναπέπτωκεν , ὡς ἀδυνατεῖν πρὸς τὰ ἐν ἔθει τῶν ἔργων ἀπαντᾶν .
ἔτι φησί ·
δανειστὴς μὴ ἐπεισίτω χρεωστῶν οἰκίαις ἐνέχυρόν τι καὶ ῥύσιον ἐπὶ τῷ δανείῳ μετὰ βίας ληψόμενος , ἀλλ ἐν προθύροις ἔξω παρεστὼς ἀναμενέτω κελεύων ἡσυχῇ προφέρειν .
οἱ δέ , ἂν ἔχωσι , μὴ ἀναδυέσθωσαν , εἴ γε ἁρμόττει τὸν μὲν μὴ τῷ δύνασθαι καταχρῆσθαι πρὸς τὸ αὐθαδέστερον ἐφ ὕβρει τῶν δανεισαμένων , τοὺς δὲ πρὸς ὑπόμνησιν τῆς τῶν ἀλλοτρίων ἀποδόσεως ἄξια παρέχειν ἐνέχυρα .
τίς γε μὴν οὐκ ἂν ἀγάσαιτο τοῦ περὶ τοὺς θεριστὰς ἢ τρυγητὰς διατάγματος ;
κελεύει γὰρ ἐν μὲν τῷ ἀμήτῳ μή τε τὰ ἀποπίπτοντα τῶν δραγμάτων ἀναιρεῖσθαι μή τε πάντα τὸν σπόρον κείρειν , ἀλλ ὑπολείπεσθαί τι τοῦ κλήρου μέρος ἄτμητον , ἅμα μὲν τοὺς εὐπόρους μεγαλόφρονας καὶ κοινωνικοὺς κατασκευάζων ἐκ τοῦ τι προϊέναι τῶν ἰδίων καὶ μὴ πᾶσι προσκεχηνέναι καὶ πάντα συμφορεῖν καὶ συγκομίζειν οἴκαδε θησαυροφυλακήσοντας , ἅμα δὲ τοὺς πένητας εὐθυμοτέρους ἀπεργαζόμενος ·
ἐπειδὴ γὰρ κτημάτων ἰδίων ἀποροῦσιν , ἐφίησιν αὐτοῖς εἰς τὰ τῶν ὁμοφύλων εἰσιέναι κ ἀκ τῶν ὑπολειφθέντων ὡς οἰκείων ἀμᾶν 0 .
ἐν δὲ καιρῷ τῆς ὀπώρας πάλιν δρεπομένοις κληρούχοις προστάττει μή τε ῥῶγας ἀποπιπτούσας συλλέγειν μή τε ἐπανατρυγᾶν ἀμπελῶνας .
τὰ δ αὐτὰ καὶ τοῖς ἐλαιαλογοῦσι διατάττεται , καθάπερ φιλοστοργότατος καὶ δικαιότατος πατὴρ οὐχὶ ταῖς αὐταῖς εὐπραγίαις κεχρημένων παίδων , ἀλλὰ τῶν μὲν ἐν περιουσίᾳ ζώντων , τῶν δ εἰς ἀπορίαν ἐσχάτην περιηκόντων , οὓς ἐλεῶν καὶ οἰκτείρων ἐπὶ τὰ κτήματα τῶν ἀδελφῶν καλεῖ μεθέξοντας ὡς ἰδίων τῶν ἀλλοτρίων , οὐκ ἀναισχύντως ἀλλ εἰς ἐπανόρθωσιν ἐνδείας , καὶ οὐ μόνον καρποῦ μετουσίας ἀλλὰ καὶ κτημάτων ὅσα τῷ δοκεῖν 0 1 2 .
εἰσὶ δ οἳ οὕτως ῥυπῶσι τὰς διανοίας προστετηκότες ἀργυρισμῷ καὶ δυσθανατῶντες περὶ πᾶσαν ἰδέαν κέρδους , τὸ πόθεν ἂν γένοιτο μὴ σκεπτόμενοι , ὥστε ἐπανατρυγῶσι μὲν τοὺς ἀμπελῶνας καὶ ἐλαιῶνας , τὴν δὲ κριθοφόρον καὶ σιτοφόρον γῆν ἀναθερίζουσι , τὴν δουλοπρεπῆ καὶ ἀνελεύθερον μικροψυχίαν αὑτῶν ἐλέγχοντες καὶ ἅμα ἀσεβοῦντες .
ὀλίγα μὲν γὰρ αὐτοὶ τῶν εἰς γεωργίαν παρέσχον , τὰ δὲ πλεῖστα καὶ ἀναγκαιότατα τῶν εἰς καρποφορίαν καὶ εὐγονίαν ἡ φύσις , καιρίους ὑετούς , ἀέρος εὐκρασίας , τὰς τιθηνοὺς τῶν φυομένων συνεχεῖς καὶ μαλακὰς δρόσους , ζωτικωτάτας αὔρας , ὡρῶν τῶν ἐτησίων ἀζημίους γενέσεις , ὡς μή τε θέρος περιφλέγοι μή τε κρυμὸς περιψύχοι μή τ ἔαρος καὶ μετοπώρου τροπαὶ βλάπτοιεν τὰ γεννώμενα 0 .
καὶ ταῦτ εἰδότες καὶ ὁρῶντες ἀεὶ τὴν φύσιν τελεσιουργοῦσαν καὶ πλουσίαις χάρισι δωρουμένην ὅμως τὰς ἐκείνης εὐεργεσίας σφετερίζεσθαι τολμῶσι καὶ ὡς αὐτοὶ πάντων αἴτιοι μεταδιδόασιν οὐδενὸς οὐδενί , μισανθρωπίαν ὁμοῦ καὶ ἀσέβειαν ἀσκοῦντες .
οὕς , ἐπειδὴ γνώμαις ἑκουσίοις ἀρετὴν οὐ διεπόνησαν , ἄκοντας νουθετεῖ καὶ σωφρονίζει νόμοις ἱεροῖς , οἷς ὁ μὲν σπουδαῖος ἐθελοντής , ὁ δὲ μοχθηρὸς ἄκων πειθαρχεῖ 0 .
κελεύουσιν οἱ νόμοι δεκάτας μὲν ἀπό τε σίτου καὶ οἴνου καὶ ἐλαίου καὶ θρεμμάτων ἡμέρων καὶ ἐρίων ἀπάρχεσθαι τοῖς ἱερωμένοις , ἀπὸ δὲ τῆς κατ ἀγροὺς ὀπώρας καὶ τῶν ἄλλων ἀκροδρύων κατὰ τὸ ἀνάλογον τῆς κτήσεως ἐν ταλάροις πλήρεσι κομίζειν σὺν ᾠδαῖς εἰς τὸν θεὸν πεποιημέναις , ἃς ἀναγράπτους στηλιτεύουσιν αἱ ἱερώταται βίβλοι , καὶ προσέτι βοῶν καὶ προβάτων καὶ αἰγῶν τὰ πρωτότοκα μὴ ὥσπερ ἴδια κατατάττειν ἐν ταῖς ἀγέλαις , ἀλλὰ καὶ ταῦτα νομίζειν ἀπαρχάς , ὅπως ἐξεθιζόμενοι τῇ μὲν τιμᾶν τὸ θεῖον τῇ δὲ μὴ πάντα κερδαίνειν εὐσεβείᾳ καὶ φιλανθρωπίᾳ ταῖς ἀρετῶν ἡγεμονίσιν ἐπικοσμῶνται .
πάλιν ἐὰν ἴδῃς , φησί , τινὸς τῶν οἰκείων ἢ φίλων ἢ συνόλως ὧν οἶδας ἀνθρώπων ὑποζύγιον ἐν ἐρημίᾳ πλανώμενον , ἀπαγαγὼν ἀπόδος ·
κ ἂν ἄρα τύχῃ μακρὰν ἀφεστὼς ὁ δεσπότης , μετὰ τῶν σαυτοῦ διαφύλαξον , ἄχρις ἂν ἐπανελθὼν κομίσηται παρακαταθήκην ἣν οὐκ ἔδωκεν , ἀλλ  ἣν αὐτὸς ἐξευρὼν ἕνεκα φυσικῆς κοινωνίας ἀποδίδως .
τὰ δὲ περὶ τοῦ ἑβδόμου ἔτους νομοθετηθέντα , καθ ὃ δεῖ τὴν μὲν χώραν ἀνίεσθαι πᾶσαν ἀργὴν ἀφιεμένην , τοὺς δὲ πένητας ἀδεῶς τοῖς τῶν πλουσίων χωρίοις ἐπιβατεύειν δρεψομένους τὸν ἀπαυτοματισθέντα καρπόν , δώρημα φύσεως , ἆρ οὐ χρηστὰ καὶ φιλάνθρωπα 0 ;
ἑξαετίαν , φησίν , ἀπολαυέτωσαν οἱ κτήτορες ἀνθ ὧν ἐκτήσαντο καὶ ἐγεωπόνησαν , ἕνα δὲ ἐνιαυτὸν ἕβδομον οἱ ἀκτήμονες καὶ ἀχρήματοι , μηδενὸς τῶν κατὰ γεωργίαν ἐπιτελεσθέντος 0 ·
ἄδικον γὰρ ἦν , ἑτέρους μὲν πονεῖν , ἑτέρους δὲ καρποῦσθαι ·
ἀλλ ἵνα τρόπον τινὰ τῶν χωρίων ἀδεσπότων ἐαθέντων , μὴ συνεφαψαμένης γεωργίας , ἄρτιαι καὶ πλήρεις αἱ χάριτες ἐκ θεοῦ μόνου γίνωνται προαπαντῶσαι τοῖς δεομένοις .
τί δ ὅσα περὶ τοῦ πεντηκοστοῦ ἐνιαυτοῦ διατέτακται , οὐχὶ πᾶσαν ὑπερβάλλει φιλανθρωπίαν ;
καὶ τίς οὐκ ἂν εἴποι τῶν μὴ χείλεσιν ἄκροις ἀπογευσαμένων τῆς νομοθεσίας , ἀλλ  ἐπὶ πλέον ἑστιαθέντων καὶ ἐντρυφησάντων ἡδίστοις ἅμα καὶ καλλίστοις δόγμασιν ;
ἐπιτελεῖται μὲν γὰρ ἃ καὶ τῷ ἑβδόμῳ , προσείληφε δὲ ἔτι μείζονα , ἀνάληψιν τῶν ἰδίων κτημάτων , ἃ διὰ καιροὺς ἀβουλήτους παρεχώρησαν ἑτέροις 0 ·
οὔ τε γὰρ παγκτησίαν ἔχειν τῶν ἀλλοτρίων ἐφίησι , τὰς εἰς πλεονεξίαν ἐπιφράττων ὁδοὺς ἕνεκα τοῦ στεῖλαι τὴν ἐπίβουλον καὶ πάντων κακῶν αἰτίαν ἐπιθυμίαν , οὔ τε τοὺς κληρούχους εἰς ἅπαν ᾠήθη χρῆναι τῶν οἰκείων ἀποστερεῖσθαι , πενίᾳ διδόντας δίκας , ἣν κολάζεσθαι μὲν οὐ θέμις , ἐλεεῖσθαι δὲ ἀναγκαῖον 0 .
ἔστι δὲ καὶ ἄλλα μυρία τῶν ἐν μέρει διατεταγμένων πρὸς τοὺς ὁμοεθνεῖς χρηστὰ καὶ φιλάνθρωπα , ὧν ἀποχρώντως ἐν ταῖς προτέραις συντάξεσιν ἐπιμνησθεὶς ἀρκεσθήσομαι τοῖς ἀρτίως εἰρημένοις , ἃ δείγματος ἕνεκα καιρίως προσπαρέλαβον .
νομοθετήσας δὲ περὶ τῶν ὁμοεθνῶν καὶ τοὺς ἐπηλύτας οἴεται δεῖν προνομίας τῆς πάσης ἀξιοῦσθαι , γενεὰν μὲν τὴν ἀφ αἵματος καὶ πατρίδα καὶ ἔθη καὶ ἱερὰ καὶ ἀφιδρύματα θεῶν γέρα τε καὶ τιμὰς ἀπολελοιπότας , καλὴν δ ἀποικίαν στειλαμένους τὴν ἀπὸ τῶν μυθικῶν πλασμάτων πρὸς τὴν ἀληθείας ἐνάργειαν καὶ τὸν σεβασμὸν τοῦ ἑνὸς καὶ ὄντως ὄντος θεοῦ .
κελεύει δὴ τοῖς ἀπὸ τοῦ ἔθνους ἀγαπᾶν τοὺς ἐπηλύτας , μὴ μόνον ὡς φίλους καὶ συγγενεῖς ἀλλὰ καὶ ὡς ἑαυτούς , κατά τε σῶμα καὶ ψυχήν , κατὰ μὲν σῶμα ὡς οἷόν τε κοινοπραγοῦντας , κατὰ δὲ τὴν διάνοιαν τὰ αὐτὰ λυπουμένους τε καὶ χαίροντας , ὡς ἐν διαιρετοῖς μέρεσιν ἓν εἶναι ζῷον δοκεῖν , ἁρμοζομένης καὶ συμφυὲς ἀπεργαζομένης τῆς κατ αὐτὸ κοινωνίας 0 1 2 .
οὐκέτ  ἂν εἴποιμι περὶ σιτίων καὶ ποτῶν καὶ ἐσθῆτος καὶ τῶν ἄλλων ὅσα περὶ δίαιταν καὶ τὰς ἀναγκαίας χρείας , ἃ τοῖς ἐπηλύτοις δίδωσιν ὁ νόμος παρὰ τῶν αὐτοχθόνων 0 ·
ἕπεται γὰρ ταῦτα πάντα θεσμοῖς τοῖς τῆς εὐνοίας τοῦ στέργοντος ὁμοίως  ἀγαπῶντος  τὸν ἐπήλυτον ὡς ἑαυτόν 0 .
ἔτι τοίνυν ἐπιτείνων καὶ ἐπελαύνων ὁλκὸν φύσει πρᾶγμα , φιλανθρωπίαν , διατάττεται καὶ περὶ μετοίκων , ἀξιῶν τοὺς μετανάστας ἐν καιροῖς γενομένους ἀπονέμειν τινὰ τοῖς ὑποδεξαμένοις τιμήν , εὖ μὲν πεποιηκόσι καὶ φιλοξένως προσενεχθεῖσι πᾶσαν , εἰ δὲ μηδὲν ἔξω τῆς ὑποδοχῆς παράσχοιεν , μετριωτέραν ·
τὸ γὰρ ἐνορμίσασθαι πόλει μηδὲν προσηκούσῃ , μᾶλλον δὲ καὶ τὸ ἐπιβῆναι ἐδάφους αὐτὸ μόνον ἀλλοτρίου καθ  αὑτὸ δωρεά τίς ἐστιν ἀποχρῶσα τοῖς μὴ δυναμένοις τὴν ἰδίαν οἰκεῖν .
ὁ δέ γε προσυπερβάλλων τοὺς ἐπιεικείας ὅρους αὐτῆς οἴεται δεῖν καὶ τοῖς κακῶς πεποιηκόσι τῶν ξενοδόχων μὴ μνησικακεῖν , εἰ καὶ μὴ τὰς πράξεις , ὄνομα γοῦν ἔχουσι φιλάνθρωπον .
ἄντικρυς γοῦν φησιν ·
„ οὐ βδελύξῃ Αἰγύπτιον , ὅτι πάροικος ἐγένου κατ Αἴγυπτον „  Deut .
καίτοι τί κακὸν παρέλιπον οἱ Αἰγύπτιοι , ὃ μὴ τῷ ἔθνει προσετρίψαντο , νέα παλαιοῖς συνυφαίνοντες ἀεὶ κεκαινουργημέναις ἐπινοίαις εἰς ὠμότητα ;
ἀλλ ὅμως ἐπειδὴ τὴν ἀρχὴν ἐδέξαντο τὰς πόλεις οὐκ ἀποκλείσαντες οὐ δὲ τὴν χώραν ἄβατον τοῖς ἥκουσι παρασκευάσαντες , ἐχέτωσαν προνομίαν , φησί , τῆς ὑποδοχῆς τὸ ἔνσπονδον ·
κ ἂν εἴ τινες ἐθελήσειαν αὐτῶν μεταλλάξασθαι πρὸς τὴν Ἰουδαίων πολιτείαν , οὐχ ὡς ἐχθρῶν παῖδας ἀσυμβάτως σκορακιστέον , ἀλλ οὕτως προσεκτέον , ὡς τρίτην γενεὰν καλεῖν τε εἰς ἐκκλησίαν  ibid 0 .
8  καὶ μεταδιδόναι λόγων θείων , οἷς θέμις καὶ τοὺς αὐτόχθονας καὶ εὐπατρίδας ἱεροφαντεῖσθαι 0 .
ταῦτα μὲν ὑπὲρ τῶν ὑποδεξαμένων  πρὸς  τοὺς μετοίκους νομοθετεῖ ·
χρηστὰ δ ἕτερα καὶ μεστὰ ἡμερότητος ὑπὲρ πολεμίων 0 .
ἀξιοῖ γὰρ αὐτούς , κ ἂν ἐπὶ θύραις ὦσιν ἤδη τοῖς τείχεσιν ἐφεστῶτες ἐν ταῖς πανοπλίαις καὶ τὰς ἑλεπόλεις ἐφιστάντες , μήπω νομίζεσθαι πολεμίους , ἄχρις ἂν αὐτοὺς ἐπικηρυκευσάμενοι προκαλέσωνται πρὸς εἰρήνην , ἵν εἰ μὲν ἐνδοῖεν , τὸ μέγιστον ἀγαθὸν εὕροιεν , φιλίαν , εἰ δὲ ἀπειθέστερον ἐναντιοῖντο , συμμαχίαν τὴν τοῦ δικαίου προσειληφότες ἐλπίδι νίκης ἐπίωσι πρὸς ἄμυναν .
ἢν μέντοι καὶ ἐκ προνομῆς εὐμόρφου γυναικὸς εἰς ἐπιθυμίαν ἔλθῃς , μὴ ὡς αἰχμαλώτῳ , φησίν , ἐναπερύγῃς τὸ πάθος , ἀλλ  ἡμερώτερον οἰκτισάμενος τῆς μεταβολῆς ἐπικούφισον τὴν συμφοράν , μεθαρμοσάμενος πάντα πρὸς τὸ βέλτιον .
ἐπικουφιεῖς δὲ τὰς μὲν τῆς κεφαλῆς τρίχας ἀποκείρας , περιελὼν δὲ ὄνυχας , ἀπαμφιάσας δὲ τὴν ἐσθῆτα ἣν ἔχουσα ἐζωγρήθη , τριάκοντα δὲ ἡμέρας ἀνεὶς καὶ ἐπιτρέψας αὐτῇ πενθῆσαι καὶ ἀποδακρῦσαι μετὰ ἀδείας πατέρα καὶ μητέρα καὶ τοὺς ἄλλους οἰκείους , ὧν ἀπεζεύχθη τεθνεώτων ἢ θανάτου χείρους ὑπομενόντων τὰς ἐν δουλείᾳ συμφοράς ·
μετὰ δὲ ταῦτα ὡς γαμετῇ νόμῳ συνέρχου 0 .
τὴν γὰρ μέλλουσαν εὐνῆς ἀνδρὸς ἐπιβήσεσθαι , μὴ κατὰ μισθαρνίαν ὡς ἑταίραν τὸ τῆς ὥρας ἄνθος καπηλεύουσαν ἀλλ ἢ δι  ἔρωτα τοῦ συνιόντος ἢ διὰ τέκνων γένεσιν , ὅσιον θεσμῶν τῶν ἐπὶ τελείοις γάμοις ἀξιοῦσθαι 0 .
πάνυ καλῶς διαταξάμενος ἕκαστα 0 ·
πρῶτον μὲν γὰρ οὐκ εἴασεν ἀχάλινον φέρεσθαι τὴν ἐπιθυμίαν ἀπαυχενίζουσαν , ἀλλ ἐστείλατο τὸ σφοδρὸν αὐτῆς ἡμέρας τριάκοντα χαλάσας .
δεύτερον δὲ τὸν ἔρωτα βασανίζει , πότερον ἐπιμανὴς καὶ ἁψίκορος καὶ ὅλος τοῦ πάθους ἐστὶν ἢ μετέχει τῆς καθαρωτέρας ἰδέας , ἀνακεκραμένου λογισμοῦ ·
λογισμὸς γὰρ πεδήσει τὴν ἐπιθυμίαν οὐδὲν ὑβριστικὸν ἐάσας αὐτὴν ἐξεργάσασθαι , ἀλλὰ τὴν μηνιαίαν προθεσμίαν ἐπισχεῖν .
τρίτον δὲ ἐλεεῖ τὴν αἰχμάλωτον , εἰ μὲν παρθένος ἐστίν , ὅτι γονεῖς οὐκ ἐγγυῶσι τὴν εὐκταιοτάτην ἁρμοζόμενοι σύνοδον , εἰ δὲ χήρα , διότι τοῦ κουριδίου στερομένη πεῖραν ἑτέρου μελλήσει λαβεῖν , καὶ ταῦτ ἐπανατειναμένου τὸν δεσποτικὸν φόβον , κ ἂν ἰσότητα ἐπιτηδεύῃ 0 1 2 ·
τὸ γὰρ ὑπακοῦον ἀεὶ τὴν τοῦ κρατοῦντος , κ ἂν ἡμερώτερον ᾖ , δέδιεν ἰσχύν .
ἐὰν δέ τις τῆς ἐπιθυμίας ἀποπληρωθεὶς καὶ διακορὴς γενόμενος μηκέτι κοινωνεῖν ὁμιλίας ἀξιοῖ τῆς πρὸς τὴν αἰχμάλωτον , οὐ ζημιοῖ μᾶλλον αὐτὸν ἢ νουθετεῖ καὶ σωφρονίζει πρὸς βελτίωσιν ἠθῶν ·
κελεύει γὰρ μή τε πιπράσκειν μή τ ἔτι δούλην ἔχειν , ἀλλὰ χαρίζεσθαι μὲν ἐλευθερίαν αὐτῇ , χαρίζεσθαι δὲ καὶ τὴν ἐκ τῆς οἰκίας ἀπαλλαγὴν ἀδεᾶ , ὡς μὴ γυναικὸς ἑτέρας ἐπεισελθούσης ἐξ ἔριδος , οἷα φιλεῖ , κατὰ ζηλοτυπίαν πάθῃ τι τῶν ἀνηκέστων , ἅμα καὶ τοῦ δεσπότου καινοτέροις φίλτροις ὑπηγμένου καὶ τῶν παλαιοτέρων ἀλογοῦντος .
ἕτερα δ ἐφ  ἑτέροις ἐπαντλῶν ὠσὶ φιληκόοις εἰς ἡμερότητα προστάττει , κ ἂν ἐχθρῶν ὑποζύγια ἀχθοφοροῦντα τῷ βάρει πιεσθέντα προπέσῃ , μὴ παρελθεῖν , ἀλλὰ συνεπικουφίσαι καὶ συνεγεῖραι , πόρρωθεν ἀναδιδάσκων τὸ μὴ τοῖς ἀβουλήτοις τῶν ἐχθρανάντων ἐφήδεσθαι , βαρύμηνι πάθος ἐπιχαιρεκακίαν εἰδώς , ἀδελφὸν ὁμοῦ καὶ ἀντίπαλον φθόνου , συγγενὲς μὲν ὅτι ἐκ πάθους ἑκάτερον καὶ γένοιτ ἂν ἄμφω περὶ τῶν αὐτῶν προσερχόμενα καὶ μόνον οὐ κατακολουθοῦντα ἀλλήλοις , ἀντίπαλον δὲ ὅτι ὁ μὲν ἐπὶ τοῖς τοῦ πέλας ἀγαθοῖς λύπην , ἡ δὲ ἐπὶ τοῖς τοῦ πλησίον κακοῖς ἡδονὴν ἀπεργάζεται 0 1 2 .
κ ἂν πλανώμενον μέντοι , φησίν , ἐχθροῦ τινος ἴδῃς ὑποζύγιον , τὰ τῆς διαφορᾶς παραλιπὼν ὑπεκκαύματα βαρυτέροις ἤθεσιν ἀπαγαγὼν ἀπόδος .
οὐ γὰρ ἐκεῖνον μᾶλλον ὀνήσεις ἢ σεαυτόν , ἐπειδὴ τῷ μὲν ἄλογον ζῷον καὶ οὐδενὸς ἴσως ἄξιον περιγίνεται , σοὶ δὲ τὸ μέγιστον καὶ τιμιώτατον τῶν ἐν τῇ φύσει , κ αλοκἀγαθία 0 1 .
ἕπεται δὲ κατὰ τὸ ἀναγκαῖον ὥσπερ σκιὰ σώματι καὶ ταύτῃ τῆς ἔχθρας διάλυσις 0 1 ·
ὅ τε γὰρ εὖ πεπονθὼς ἄκων ἄγεται πρὸς τὸ ἔνσπονδον χάριτι δουλωθείς , ὅ τε ὠφεληκὼς συμβούλῳ χρώμενος καλῇ πράξει σχεδὸν ἤδη πρὸς καταλλαγὰς τὴν διάνοιαν τέτραπται .
τοῦτο δὲ μάλιστα βούλεται διὰ πάσης τῆς νομοθεσίας ὁ ἱερώτατος προφήτης κατασκευάζειν , ὁμόνοιαν , κοινωνίαν , ὁμοφροσύνην , κρᾶσιν ἠθῶν , ἐξ ὧν οἰκίαι καὶ πόλεις ἔθνη τε καὶ χῶραι καὶ τὸ σύμπαν ἀνθρώπων γένος εἰς τὴν ἀνωτάτω προέλθοιεν εὐδαιμονίαν .
ἀλλ  ἄχρι μὲν τοῦ παρόντος ταῦτ εἰσὶν εὐχαί ·
γενήσεται δέ , ὥς γε ἐμαυτὸν πείθω , καὶ ἔργα ἀψευδέστατα , τοῦ θεοῦ παρασχόντος ὥσπερ ἐτησίους καρποὺς εὐφορίαν ἀρεταῖς , ὧν μὴ ἀμοιρήσαιμεν οἱ τὸν πόθον αὐτῶν σχεδὸν ἀπὸ πρώτης ἡλικίας περιφέροντες 0 .
ἃ μὲν οὖν ἐπ ἐλευθέροις ἔγνω , ταῦτα καὶ τὰ τούτοις ἐστὶ παραπλήσια .
συνῳδὰ δ ὡς ἔοικε καὶ περὶ δούλων νομοθετεῖ , πάλιν τῶν συντεινόντων εἰς ἡμερότητα καὶ φιλανθρωπίαν καὶ τούτοις μεταδιδούς .
θῆτας μὲν οὖν ἕνεκα χρείας τῶν ἀναγκαίων ὑποβεβληκότας ἑαυτοὺς ἄλλων ὑπηρεσίαις οἴεται δεῖν ἀνάξιον μηδὲν ὑπομένειν τῆς ἐκ γένους ἐλευθερίας , παραινῶν τοῖς τυγχάνουσι τῆς διακονίας εἰς τὸ τῆς τύχης ἀτέκμαρτον ἀφορᾶν καὶ λαμβάνειν αἰδῶ τῆς μεταβολῆς ·
τοὺς δ  ἐξ ἐφημερινῶν δανείων χρεώστας τὸ τῆς προσβολῆς ὄνομα καὶ πάθος ὑποδύντας ἢ καὶ τοὺς ἀνάγκῃ βιαστικωτέρᾳ γενομένους ἐξ ἐλευθέρων δούλους οὐκ εἰς ἅπαν κακοπραγεῖν ἐᾷ διδοὺς ἐκεχειρίαν τούτοις τὴν εἰς ἅπαν ἐνιαυτῷ ἑβδόμῳ .
τοῖς μὲν γὰρ δανεισταῖς οὐ κομισαμένοις τὸ χρέος ἢ τρόπον ἕτερον κτησαμένοις τοὺς πρότερον ἐλευθέρους ἐξαρκεῖ , φησί , χρόνος εἰς ὑπηρεσίαν ἑξαετία ·
οἱ δὲ μὴ γένει δοῦλοι χρηστῆς ἐλπίδος μὴ εἰς ἅπαν ἀμοιρείτωσαν , ἀλλ ἴτωσαν ἐπὶ τὴν παλαιὰν ἄδειαν , ἧς διὰ καιροὺς ἀβουλήτους ἐστέρηντο .
κ ἂν ἐκ τριγονίας μέν , φησί , δοῦλος ἑτέρου φόβῳ δεσποτικῶν ἀπειλῶν ἢ συνειδήσει τινῶν ἁμαρτημάτων ἢ μηδὲν ἠδικηκώς , ἀμειλίκτῳ καὶ ὠμοθύμῳ χρώμενος ἄλλως δεσπότῃ , πρὸς σὲ καταφύγῃ τευξόμενος ἐπικουρίας , μὴ περιίδῃς ·
ἐκδιδόναι γὰρ ἱκέτας οὐχ ὅσιον , ἱκέτης δὲ καὶ ὁ δοῦλος ὥσπερ εἰς ἱερὸν τὴν σὴν ἑστίαν καταπεφευγώς , ἐν ᾗ δίκαιόν ἐστιν ἀσυλίας τυγχάνειν , μάλιστα μὲν εἰς ἀδόλους ἐλθὼν καταλλαγὰς τὰς χωρὶς ἐνέδρας , εἰ δὲ μή , τὸ γοῦν πανύστατον πραθείς 0 1 2 ·
ἀλλαγαὶ γὰρ αἱ τῶν δεσποτῶν ἄδηλον ὅπου τὴν ῥοπὴν ἕξουσι , τοῦ δ ὁμολογουμένου κουφότερον τὸ ἄδηλον κακόν 0 1 .
ταῦτα μὲν οὖν περὶ οἰκείων καὶ ἀλλοτρίων καὶ φίλων καὶ ἐχθρῶν καὶ δούλων καὶ ἐλευθέρων καὶ συνόλως ἀνθρώπων νομοθετεῖ .
τὸ δὲ ἐπιεικὲς καὶ ἥμερον καὶ ἐπὶ τὴν τῶν ἀλόγων ζῴων φύσιν ἄγει μεταδιδοὺς καὶ τούτοις , ὥσπερ ἀπὸ πηγῆς εὐμενοῦς ἀρύσασθαί τινος χρηστοῦ 0 .
κελεύει γὰρ ἐν ταῖς ἡμέροις ἀγέλαις , κατά τε ποίμνας καὶ αἰπόλια καὶ βουκόλια , τῆς παραχρῆμα τῶν γεννωμένων ἀπολαύσεως ἀπέχεσθαι , μή τε πρὸς ἐδωδὴν μή τε ἐπὶ προφάσει θυσιῶν λαμβάνοντας .
ὠμῆς γὰρ ὑπέλαβεν εἶναι ψυχῆς , ἐφεδρεύειν ἀποκυϊσκομένοις εἰς ἀνυπέρθετον διάζευξιν ἐγγόνων τε αὖ καὶ μητέρων ἕνεκα γαστρὸς ἡδονῆς , μᾶλλον δὲ ἀηδίας ἐκτόπου τινὸς  ψυχῆς  καὶ παρηλλαγμένης .
φησὶν οὖν τῷ βιωσομένῳ κατὰ τὴν ἱερωτάτην αὐτοῦ πολιτείαν ·
„ ὦ γενναῖε , πολλή τίς ἐστιν ἀφθονία σοι τῶν πρὸς ἀπόλαυσιν , οἷς μέμψις οὐ παρέπεται ·
συγγνωστὸν γὰρ ἂν ἦν ἴσως , ἐπειδὴ πολλὰ τῶν ἀβουλήτων ἡ ἀπορία καὶ σπάνις δρᾶν ἀναγκάζει .
σὺ δὲ καὶ διαφέρειν εἰς ἐγκράτειαν καὶ τὰς ἄλλας ἀρετὰς ὀφείλεις τὴν καλλίστην τεταγμένος τάξιν , ὑπὸ ταξιάρχῃ τῷ τῆς φύσεως ὀρθῷ λόγῳ , δι ὃν ἡμερῶσθαί σε δεῖ μηδὲν σκαιὸν τῇ διανοίᾳ παραδεχόμενον .
τί δ ἂν εἴη σκαιότερον ἢ ταῖς περὶ τὴν ἀποκύησιν ὠδῖσιν ἐπιφέρειν ἔξωθεν ἑτέρας ἐκ τῆς παραχρῆμα τῶν γεννωμένων διαζεύξεως 0 ;
ἀνάγκη γὰρ σφαδᾴζειν ἀποσπωμένων , διά τινα φυσικὴν μητέρων πρὸς ἔγγονα φιλοστοργίαν , καὶ μάλιστα ὑπὸ τὸν τῆς κυήσεως καιρόν , ἐπειδὴ πηγάζοντες οἱ μαστοὶ σπάνει τοῦ θηλάζοντος , ἀνακοπὴν τῆς ἐπιρροίας λαμβανούσης , σκιρροῦνταί τε καὶ κατατεινόμενοι τῷ βάρει παγέντος εἴσω τοῦ γάλακτος ἀλγηδόσι πιέζονται 0 .
χάρισαι δή , φησί , τῇ μητρὶ τὸ ἔγγονον , εἰ καὶ μὴ τὸν σύμπαντα χρόνον , ἑπτὰ γοῦν τὰς πρώτας ἡμέρας γαλακτοτροφῆσαι , καὶ μὴ ἀνωφελεῖς ἃς ἡ φύσις ὤμβρησε πηγὰς ἐν μαστοῖς ἐργάσῃ , τὰς δευτέρας αὐτῆς χάριτας ἀνελών , ἃς ἐκ πολλοῦ τοῦ προμηθοῦς ἡτοιμάσατο τ ἀκόλουθον μακρόθεν αἰωνίῳ καὶ τελείᾳ φρονήσει κατιδοῦσα  προτέρα μὲν γὰρ δωρεὰ γένεσις , δι  ἧς τὸ μὴ ὂν ἄγεται πρὸς τὸ εἶναι , δευτέρα δὲ γάλακτος ἐπίρροια , τροφὴ καιρίως μαλακωτάτη , πᾶν ἁπαλόνυχον ἄρδουσα , ὃ ποτόν ἐστιν ὁμοῦ καὶ σιτίον 0 1 2 ·
ὅσον μὲν γὰρ ὑδατῶδες τοῦ γάλακτος , ποτόν , ὅσον δ  ὑποπαχύνεται , σιτίον  προνοίᾳ τοῦ μὴ κακοπαθεῖν τὸ ἀρτίγονον , ἐφεδρευούσης ἀεὶ χρόνοις διαφέρουσιν ἐνδείας , ἀλλ ὑπὸ μίαν καὶ τὴν αὐτὴν προσφορὰν ἑκατέρας τροφῆς ἤδη τὰς πικρὰς δεσποίνας , δίψαν τε καὶ πεῖναν , ἐκφεύγειν 0 1 .
“ τοῦτον ἀναγνόντες τὸν νόμον , οἱ χρηστοὶ καὶ περιμάχητοι γονεῖς , ἐγκαλύψασθε , οἱ ἐπὶ τοῖς βρέφεσιν ἀεὶ φονῶντες , οἱ κακὴν ἐφεδρεύοντες ἐφεδρείαν τοῖς ἀποκυομένοις εἰς ἔκθεσιν , οἱ τοῦ σύμπαντος ἀνθρώπων γένους ἄσπονδοι πολέμιοι .
τίνι γὰρ δι εὐνοίας ἀφίξεσθε , γενόμενοι τῶν ἰδίων τέκνων αὐτόχειρες ;
οἱ τὰς πόλεις τό γ ἐφ  ὑμῖν ἧκον μέρος ἐρημοῦντες , ἀπὸ τῶν ἐγγυτάτω γένους ἀρξάμενοι τῆς ἀπωλείας , οἱ τοὺς τῆς φύσεως θεσμοὺς ἀνατρέποντες καὶ ὅσα ἂν οἰκοδομῇ καθαιροῦντες , δι ἀνημέρου καὶ ἀτιθάσου ψυχῆς ὠμότητα γενέσει φθορὰν καὶ ζωῇ θάνατον ἐπιτειχίζοντες .
ἢ οὐχ ὁρᾶτε , ὅτι τῷ πάντα ἀρίστῳ νομοθέτῃ δι ἐπιμελείας ἐγένετο μη δὲ τῶν ἀλόγων τὰ ἔγγονα διαζευχθῆναι τῆς τεκούσης , ἄχρις ἂν γαλακτοτροφηθῇ ;
τὸ πλέον , ὦ γενναῖοι , δι ὑμᾶς , ἵν  , εἰ καὶ μὴ τῇ φύσει , μαθήσει γοῦν ἀναδιδάσκησθε τὸ φιλοίκειον , εἰς ἄρνας καὶ ἐρίφους ἀποβλέποντες , οἳ ἐν ἀφθόνοις χορηγίαις τῶν ἀναγκαίων τρυφᾶν οὐ κεκώλυνται , τῆς φύσεως μὲν τοιαῦτα παρασκευασαμένης ἐν ἐπιτηδειοτάτοις χωρίοις , ἐξ ὧν εὐμαρεῖς τοῖς δεησομένοις αἱ ἀπολαύσεις γενήσονται , νομοθέτου δὲ μετὰ πολλῆς προμηθείας ἐφορῶντος , ἵνα μηδεὶς ἐμποδίζῃ τὰς εὐεργέτιδας καὶ σωτηρίους τοῦ θεοῦ δωρεάς 0 .
βουλόμενος δὲ πολυτρόποις ἰδέαις τὰ ἡμερότητος καὶ ἐπιεικείας σπέρματα ταῖς διανοίαις ἐγκατασπείρειν ἄλλο τίθησι διάταγμα συγγενὲς τοῖς προτέροις , ἀπαγορεύων ἡμέρᾳ τῇ αὐτῇ συγκαταθύειν μητέρα καὶ ἔγγονον ·
καὶ γὰρ εἰ θυτέον , ἀλλ οὖν ἐν χρόνοις γε διαφέρουσιν ·
ὑπερβολὴ γὰρ ἀγριότητος τὴν αἰτίαν τῆς γενέσεως μετὰ τοῦ ζῳογονηθέντος ἡμέρᾳ μιᾷ κτείνειν 0 .
καὶ τοῦτο τοῦ χάριν 0 ;
ἢ γὰρ ἐπὶ προφάσει θυσιῶν ἢ διὰ γαστρὸς ἀπόλαυσιν 0 ·
εἰ μὲν οὖν ἕνεκα θυσιῶν , ἐπέψευσται καὶ τ οὔνομα 0 ·
τὰ γὰρ τοιαῦτα σφάγια , οὐ θυσία 0 .
τίς δὲ δὴ καὶ θεοῦ βωμὸς οὕτως ἀνίερα ἱερεῖα προσδέξεται ;
ποῖον δὲ πῦρ οὐκ ἂν δίχα τμηθὲν ἐξ ἑαυτοῦ διασταίη φεῦγον τὴν ἐξ ἀμίκτου πράγματος ἕνωσιν ;
οἶμαι ἂν αὐτὸ μη δὲ πρὸς βραχύτατον ὑπομεῖναι χρόνον , ἀλλ  αὐτίκα σβεσθῆναι προνοίᾳ τινὶ τοῦ μὴ τὸν ἀέρα καὶ τὴν ἱερωτάτην πνεύματος φύσιν ὑπὸ τῆς αἰρομένης φλογὸς μιαίνεσθαι .
εἰ δὲ μὴ θυσιῶν χάριν ἀλλὰ θοίνης , τίς οὐκ ἂν τῆς ὑπερφυοῦς γαστριμαργίας ὀρέξεις προβάλλοιτο καινὰς καὶ παρηλλαγμένας 0 ;
ἐκτόπους μὲν γὰρ ἡδονὰς οἱ τοιοῦτοι μεταδιώκουσι .
τίς δὲ ἡδονὴ κρεωφαγοῦσι , γεύσασθαι σαρκῶν ἐν τ αὐτῷ μητέρων καὶ ἐγγόνων ;
ὧν εἰ τὰ μέλη τις ἀναμῖξαι θελήσειεν ἀναπείρων ὀβελοῖς , ἵν ὀπτῶν ἐμφορήσαιτο , οὐκ ἄν μοι δοκεῖ διατελεῖν ἥσυχα , ῥήξειν δὲ φωνὴν σχετλιάσαντα δι  ὑπερβολὴν τοῦ καινουργηθέντος πάθους καὶ μυρία λοιδορήσεσθαι τῆς λαιμαργίας τοῖς εὐτρεπίζουσιν ἄσιτον εὐωχίαν .
ἀλλ  ὅ γε νόμος ἔξω τῶν περιρραντηρίων ἐλαύνει καὶ ὅσα τῶν ζῴων κυοφορεῖ , μὴ ἐπιτρέπων ἄχρις ἂν ἀποτέκῃ σφαγιάζεσθαι , τὰ κατὰ γαστρὸς ἐν ἴσῳ τοῖς ἀποκυηθεῖσιν ἤδη λογισάμενος , οὐκ ἐπειδὴ τὴν ἴσην ἔλαχε τάξιν ἃ μη δ εἰς φῶς πω προῆλθεν , ἀλλ ὑπὲρ τοῦ μακρόθεν ἐπισχεῖν τὴν εὐχέρειαν τῶν εἰωθότων πάντα φύρειν .
εἰ γὰρ τὰ φυτῶν τρόπον ἔτι παραυξανόμενα καὶ μέρη νομιζόμενα τῶν κυόντων , νυνὶ μὲν ἡνωμένα , μηνῶν δὲ περιόδοις αὖθις ἀποσπασθησόμενα τῆς συμφυΐας , διὰ τὴν ἐλπίδα τοῦ γενήσεσθαι ζῷα φυλάττεται τῷ περὶ τὰς μητέρας ἀνεπιβουλεύτῳ , χάριν τοῦ μὴ τὸ λεχθὲν μίασμα συμβῆναι , πῶς οὐχὶ μᾶλλον τὰ ἀποτεχθέντα καὶ καθ αὑτὰ ψυχῆς καὶ σώματος μεμοιραμένα 0 ;
πάντων γὰρ ἀνοσιώτατον ἑνὶ καιρῷ καὶ ἡμέρᾳ μιᾷ ἔγγονον ὁμοῦ καὶ μητέρα κτείνειν 0 .
ἐνθένδε μοι δοκοῦσιν ὁρμηθέντες ἔνιοι τῶν νομοθετῶν τὸν ἐπὶ ταῖς κατακρίτοις γυναιξὶν εἰσηγήσασθαι νόμον , ὃς κελεύει τὰς ἐγκύους , ἐὰν ἄξια θανάτου δράσωσιν , φυλάττεσθαι μέχρις ἂν ἀποτέκωσιν , ἵνα μὴ ἀναιρουμένων συναπόληται τὰ κατὰ γαστρός .
ἀλλ  οὗτοι μὲν ἐπ ἀνθρώπων ταῦτα ἔγνωσαν ·
ὁ δὲ καὶ προσυπερβάλλων ἔτι ἄχρι καὶ τῶν ἀλόγων ζῴων τὸ ἐπιεικὲς ἀπέτεινεν , ἵν ἐν τοῖς ἀνομοιογενέσιν ἀσκήσαντες πολλῇ τινι περιουσίᾳ χρώμεθα φιλανθρωπίας ἐν τοῖς ὁμογενέσι , τοῦ μὲν λυπεῖν καὶ ἀντιλυπεῖν ἀλλήλους ἀπεχόμενοι , τὰ δ  οἰκεῖα ἀγαθὰ μὴ θησαυροφυλακοῦντες , ἀλλ εἰς μέσον προφέροντες καθάπερ συγγενέσι καὶ ἐκ φύσεως ἀδελφοῖς τοῖς πανταχοῦ πᾶσιν 0 .
ἔτι τοίνυν τὸ μὲν ἔθνος ἐπὶ μισανθρωπίᾳ διαβαλλέτωσαν , τοὺς δὲ νόμους ὡς ἄμικτα καὶ ἀκοινώνητα παραγγέλλοντας αἰτιάσθωσαν οἱ δεινοὶ συκοφάνται , φανερῶς οὕτως τῶν μὲν νόμων ἐλέου μεταδιδόντων καὶ ταῖς τῶν θρεμμάτων ἀγέλαις , τοῦ δὲ ἔθνους ταῖς ἐκ πρώτης ἡλικίας νομίμοις ὑφηγήσεσιν ὅσον ἐν ταῖς ψυχαῖς ἀπειθὲς μεθαρμοζομένου πρὸς τὸ τιθασόν 0 .
ἐπαποδύεται δὲ αὐτὸς ἑαυτῷ καὶ ἐπαγωνίζεται πολύγονος ὢν ἀρετῆς καί τινι εὐτροπίᾳ χρώμενος πρὸς τὰς καλὰς ὑφηγήσεις ·
κελεύσας γάρ , πρὶν ἀπότιτθον γενέσθαι , μὴ ἀποσπᾶν τῆς τεκούσης μή τε ἄρνα μή τε ἔριφον μή τε ἄλλο τι τῶν ἐν ταῖς ἀγέλαις , καὶ προσδιαταξάμενος μη δὲ τῇ αὐτῇ ἡμέρᾳ κτείνειν μητέρα καὶ ἔγγονον , ἐπιδαψιλεύεται φάσκων ·
„ οὐχ ἑψήσεις ἄρνα ἐν γάλακτι μητρός “  Exod .
δευτ .
πάνυ γὰρ ἄτοπον ὑπέλαβεν εἶναι τὴν τροφὴν ζῶντος ἥδυσμα γενέσθαι καὶ παράρτυσιν ἀναιρεθέντος καὶ τὴν μὲν φύσιν ἐπιμεληθεῖσαν αὐτοῦ τῆς διαμονῆς ὀμβρῆσαι γάλα , ὃ διὰ μαστῶν τῆς τεκούσης οἷα δεξαμενῶν φέρεσθαι διετάξατο , τὴν δὲ τῶν ἀνθρώπων ἀκρασίαν τοσοῦτον ἐπιβῆναι , ὡς τῷ τῆς ζωῆς αἰτίῳ καταχρήσασθαι καὶ πρὸς τὴν τοῦ ὑπολοίπου σώματος ἀνάλωσιν .
εἰ δή τις ἐν γάλακτι κρέα συνέψειν ἀξιοῖ , μὴ σὺν ὠμότητι , χωρὶς δὲ ἀσεβείας ἑψέτω ·
μυρίαι θρεμμάτων εἰσὶν ἀγέλαι πανταχοῦ καὶ καθ ἑκάστην ἡμέραν ἀμελγόμεναι διὰ βουκόλων αἰπόλων ποιμένων , οἷς κτηνοτροφοῦσιν ἡ μεγίστη πρόσοδός ἐστι γάλα , τῇ μὲν κεχυμένον , τῇ δὲ συνεσταλμένον τε καὶ πηγνύμενον εἰς τυρόν ·
ὥστε ἀφθονίας ὑπαρχούσης τὸν ἀρνῶν ἢ ἐρίφων ἤ τινος ἑτέρου γάλακτι μητρῴῳ κρέα συνέψοντα χαλεπὴν ἐπιδείκνυσθαι τρόπων σκαιότητα , τὸ ἀναγκαιότατον καὶ συγγενέστατον λογικῇ ψυχῇ πάθος ἐκτετμημένον , τὸν ἔλεον 0 .